Pressemeddelelse

Juli 2013

Sommerfristelser fra Peugeot

**Sommer, sol og jordbær er sikre ingredienser til en succesfuld feriecocktail. Peugeot har dog også et par ingredienser på menuen, som har potentiale til at forsøde sommeren – uanset vejret: Historisk lav pris på 69.990 kr. for en 107 3-dørs Champion Access og 10.000 km brændstof samt 1 års forsikring på udvalgte 208- og 308- modeller.**

Peugeot 107 fra 69.990 kr. eller 799 kr./mdr.

Peugeot tilbyder nu 107 til en pris, der aldrig har været lavere. Den rappe lille bybil fås til 69.990 kr. for en 3-dørs Champion Access-udgave. 107 har ikke alene sikkerheden i orden med ESP, ASP og 6 airbags, den kører også op til 23,3 km/l ved blandet kørsel og har således en CO2-udledning på 99 g/km. For 5.000 kr. yderligere kan man opgradere til 107 Champion Active med 5-døre. Dette udstyrsniveau indbefatter fjernbetjent centrallås, el-ruder for, splitbagsæde, omdrejningstæller, tågelygter foran, 2 Isofix beslag, metallak samt CD-radio.

Vil man hellere fordele udgifterne over en længere periode tilbyder Peugeot Finans en attraktiv finansiering med en ydelse på 799 kr./mdr. for en 107 3-dørs Champion Access og 882 kr. for en 107 5-dørs Champion Active. (Udbetaling 20 %, dog mindst 20.000 kr. og løbetid 96 mdr. – læs mere på peugeot.dk) Sommertilbuddet på 107 gælder så længe lager haves.

Tank op med 10.000 km brændstof og 1 års forsikring

Sommertid er ferietid og Peugeot giver nu mulighed for ekstra lange ture ud i det blå. Ved køb af udvalgte 208 og 308 ”GO”modeller får man 10.000 km brændstof og 1 års forsikring med i prisen.

208 ”GO” modellerne fås fra 149.990 kr. for en 5-dørs Active 1.2 VTi 82 hk, som kører op til 22.2 km/l, mens 308 ”GO” modellerne fås fra199.990 kr. for en 5-dørs Style 1.6 HDi 92 hk. Denne brændstoføkonomiske familiebil kører op til 25 km/l og rummer både en bred vifte af udstyr og køreglæde.